CELEX: 32016R0467
Language: mt
Date: 2015-09-30 00:00:00
Title: Regolament Delegat tal-Kummissjoni (UE) 2016/467 tat-30 ta' Settembru 2015 li jemenda r-Regolament Delegat (UE) 2015/35 dwar il-kalkolu ta' rekwiżiti kapitali regolatorji għal diversi kategoriji ta' assi miżmuma mill-impriżi tal-assigurazzjoni u tar-riassigurazzjoni (Test b'rilevanza għaż-ŻEE)

1.4.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 85/6
               
            REGOLAMENT DELEGAT TAL-KUMMISSJONI (UE) 2016/467
      tat-30 ta' Settembru 2015
      li jemenda r-Regolament Delegat (UE) 2015/35 dwar il-kalkolu ta' rekwiżiti kapitali regolatorji għal diversi kategoriji ta' assi miżmuma mill-impriżi tal-assigurazzjoni u tar-riassigurazzjoni
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 2009/138/KE tal-Parlament Ewropew u tal-Kunsill tal-25 ta' Novembru 2009 dwar il-bidu u l-eżerċizzju tan-negozju tal-Assigurazzjoni u tar-Riassigurazzjoni (1), u b'mod partikolari l-Artikolu 31(4), l- Artikolu 75(2) u (3), l-Artikolu 92 (1a), l-Artikolu 111(1)(b), (c), u (m) u l-Artikolu 308b(13) tiegħu,
      Billi:
      
                  (1)
               
               
                  Il-Pjan ta' Investiment għall-Ewropa, adottat mill-Kummissjoni f'Novembru 2014, jiffoka fuq it-tneħħija tal-ostakoli kollha għall-investiment, jipprovdi viżibbiltà u assistenza teknika għal proġetti ta' investiment u jagħmel użu iktar intelliġenti ta' riżorsi finanzjarji ġodda u eżistenti. Bħala parti minn dan il-pjan, it-twaqqif ta' Fond Ewropew għal Investimenti Strateġiċi (EFSI) permezz tar-Regolament (UE) 2015/1017 tal-Parlament Ewropew u tal-Kunsill (2), għandu l-għan li jissupera n-nuqqas ta' investiment fl-UE billi jimmobilizza l-finanzjament privat għal investimenti strateġiċi li s-suq ma jistax jiffinanzja waħdu. Huwa ser jappoġġa investimenti strateġiċi fl-infrastruttura kif ukoll finanzjament ta' riskju għan-negozji ż-żgħar. Fl-istess ħin, il-ħidma fuq l-istabbiliment ta' Unjoni tas-Swieq Kapitali se tintensifika l-integrazzjoni finanzjarja u tgħin iżżid it-tkabbir u l-kompetittività fl-UE
               
            
                  (2)
               
               
                  Sabiex ikun hemm kontribuzzjoni għal dawn l-għanijiet, kif ukoll għall-objettiv tal-Unjoni ta' tkabbir sostenibbli fit-tul, l-investimenti mill-assiguraturi, li huma investituri istituzzjonali kbar, fl-infrastruttura jew permezz tal-EFSI, għandhom jiġu ffaċilitati. Sabiex investiment bħal dawn jiġu ffaċilitati, klassi ġdida ta' assi għall-investimenti fl-infrastruttura għandhom jiġu stabbiliti fi ħdan il-qafas stabbilit bid-Direttiva 2009/138/KE. L-implimentazzjoni parallela ta' din it-tip ta' inizjattiva flimkien mal-EFSI, għandha żżid l-impatt globali għat-tkabbir u l-impjiegi fl-Unjoni.
               
            
                  (3)
               
               
                  Il-Kummissjoni talbet u rċeviet parir tekniku mill-Awtorità Ewropea tal-Assigurazzjoni u l-Pensjonijiet tax-Xogħol fir-rigward tal-kriterji u l-kalibrar ta' klassi ġdida ta' assi għall-investimenti fl-infrastruttura.
               
            
                  (4)
               
               
                  F'konformità mal-objettiv tal-Pjan ta' Investiment għall-Ewropa biex jappoġġa investiment li jgħin biex tissaħħaħ l-infrastruttura tal-Ewropa, b'enfasi partikolari fuq il-bini ta' suq uniku iktar interkonness, il-klassi ta' assi ta' infrastruttura ġdida m'għandhiex tkun limitata għal setturi speċifiċi jew strutturi fiżiċi, iżda tinkludi s-sistemi kollha u netwerks li jipprovdu u jappoġġjaw servizzi pubbliċi essenzjali.
               
            
                  (5)
               
               
                  Biex jiġi żgurat li l-infrastruttura ta' klassi tal-assi hija effettivament delimitata għal investimenti fl-infrastruttura, l-assi tal-infrastruttura kwalifikanti għandhom ikunu proprjetà, finanzjati, żviluppati jew operati minn entità għall-proġett infrastrutturali li ma twettaq ebda funzjoni oħra.
               
            
                  (6)
               
               
                  Klassi ta' assi ta' infrastruttura ġdida għandha tkun inkwadrata minn kriterji li jiżguraw li l-investimenti fl-infrastruttura juru profil tar-riskju sod fir-rigward tar-reżiljenza tal-istress, il-prevedibbiltà ta' flussi ta' flus u l-ħarsien li jipprovdi qafas kuntrattwali. Fejn jista' jiġi ppruvat li investimenti fl-infrastruttura juru profil aħjar tar-riskju minn investimenti korporattivi oħra, l-allokazzjoni tar-riskju fil-firxa u s-submoduli tar-riskju ta' ekwità tal-formula standard għandhom jitnaqqsu.
               
            
                  (7)
               
               
                  L-entità għall-proġett infrastrutturali għandha tipprovdi qafas kuntrattwali li jassigura livell għoli ta' protezzjoni lill-investituri tagħha, inklużi dispożizzjonijiet kontra telf minn tmiem il-proġett mill-parti li tkun ftiehmet li tixtri prodotti u servizzi, kif jista' jsir bil-konklużjoni ta' ftehim ta' xiri. Arranġamenti finanzjarji suffiċjenti għandhom jiġu stabbiliti biex ikopru r-rekwiżiti tal-kapital tax-xogħol u ta' finanzjament ta' kontinġenza.
               
            
                  (8)
               
               
                  Sabiex jitnaqqas ir-riskju għal min isellef, grad suffiċjenti ta' kontroll fuq entità għall-proġett infrastrutturali, għandu jiġi stabbilit, inklużi s-sigurtà f'assi u l-ekwità, kif ukoll li jillimita l-użu ta' flussi ta' flus u attivitajiet.
               
            
                  (9)
               
               
                  Fejn il-kalibrar għal investimenti f'bonds u self huwa mnaqqas ibbażat fuq is-suppożizzjoni li ħafna investimenti fl-infrastruttura huma miżmuma sal-maturità, l-impriża tal-assigurazzjoni jew ir-riassigurazzjoni għandha tkun tista' turi li hija kapaċi tagħmel dan.
               
            
                  (10)
               
               
                  Sabiex jiġu inċentivati investimenti fl-infrastruttura b'rati għolja ta' rkupru, klassi ġdida ta' assi għandha tkun limitata għal grad ta' investiment ta' dejn, u biss għal dejn ta' grd ogħla fejn ma tkunx disponibbli valutazzjoni esterna. Madankollu, biex jibqa' konsistenti mal-qafas għall-ekwitajiet stabbilit bid-Direttiva 2009/138/KE, l-inklużjoni ta' ekwità tal-infrastruttura f'din il-klassi ta' assi ġdida m'għandhiex tiddependi fuq l-eżistenza jew il-livell ta' kwalunkwe valutazzjoni esterna tal-entità tal-infrastruttura.
               
            
                  (11)
               
               
                  Fejn ma tkun disponibbli l-ebda valutazzjoni esterna minn istituzzjoni esterna tal-valutazzjoni tal-kreditu nominata (ECAI) għal investiment f'infrastruttura kwalifikanti, kriterji addizzjonali għandhom japplikaw sabiex jiġi żgurat li l-investiment huwa suġġett għal riskju limitat. Dawk il-kriterji għandhom jipprovdu għal ġestjoni professjonali tal-proġett fil-fażi ta' kostruzzjoni, jiżguraw mitigazzjoni adegwata ta' riskju tal-kostruzzjoni, jillimitaw ir-riskju tal-operat u ta' finanzjament mill-ġdid, u jipprojbixxu lill-proġett milli jidħol f'pożizzjonijiet derivattivi spekulattivi.
               
            
                  (12)
               
               
                  Fejn l-ebda evalwazzjoni esterna minn ECAI nominata għal investiment f'infrastruttura kwalifikanti ma hija disponibbli, għandu jiġi żgurat li proġett ta' infrastruttura jkun soġġett għal ambjent politiku stabbli.
               
            
                  (13)
               
               
                  Proġetti bbażati fuq teknoloġija jew disinn innovattiv għandhom ikunu eliġibbli li jaqgħu fi ħdan l-ambitu ta' din il-klassi ġdida ta' assi, biex jiġi żgurat li l-UE tkun tista' tkompli tistinka biex tkun fuq quddiem nett tal-iżviluppi teknoloġiċi hekk kif jevolvu. Sabiex jiġi żgurat li l-proġetti bbażati fuq innovazzjonijiet huma sikuri, l-assiguraturi għandhom iwettqu diliġenza dovuta xierqa biex jivverifikaw li t-teknoloġija hija ttestjata. Dan jista' jinkludi l-ittestjar ta' prototipi, ittestjar pilota u forom oħra ta' ttestjar biex juru li l-proġett għandu teknoloġija u disinn sodi.
               
            
                  (14)
               
               
                  B'mod ġenerali, il-kombinazzjoni ta' dawn il-kriterji, ibbażata fuq il-parir tekniku tal-EIOPA, tiżgura li jkun hemm fis-seħħ sistema prudenzjalment soda, peress li dawk l-assi infrastrutturali li jibbenefikaw minn tnaqqis fir-rekwiżiti kapitali huma aktar sikuri u inqas volatili minn investimenti korporattivi kumparabbli.
               
            
                  (15)
               
               
                  L-EIOPA analizzat dejta dwar l-indiċi tal-ekwità infrastrutturali, l-ekwitajiet infrastrutturali elenkati u l-kumpaniji ta' inizjattivi ta' finanzjament privat. Fl-aħħar nett, ingħata parir dwar firxa ta' 30 % — 39 % għall-istress infrastrutturali. F'konformità mal-objettiv tal-Pjan ta' Investiment għall-Ewropa biex jitrawwem investiment fl-ekonomija reali, intagħżel l-ikkalibrar ta' 30 % għal klassi ġdida ta' assi infrastrutturali, peress li dan l-ikkalibrar jipprovdi l-aktar inċentivi effettivi għall-investiment fl-infrastruttura.
               
            
                  (16)
               
               
                  Skont il-parir tal-EIOPA, l-aġġustament simmetriku tal-imposta tal-kapital ta' ekwità għandu jiġi applikat għall-fattur tal-istress fuq ekwitajiet tal-infrastruttura fuq bażi ta' prorata.
               
            
                  (17)
               
               
                  It-tnaqqis ta' allokazzjoni għar-riskju fis-submodulu tar-riskju ta' firxa għandu jieħu inkonsiderazzjoni tal-fatt li hemm evidenza li turi li l-investimenti infrastrutturali juru rati ta' rkupru aħjar mid-dejn korporattiv, u huma inqas sensittivi għal fatturi ekonomiċi usa'. Konsegwentement, għal klassi ġdida ta' assi, l-istress għall-komponent tal-kreditu tal-firxa għandu jitnaqqas f'konformità mal-ikkalibrar pprovdut mill-EIOPA. Sabiex jittieħed inkonsiderazzjoni l-kriterju kwalifikanti li l-investimenti infrastrutturali jistgħu jinżammu sal-maturità, għandu jitnaqqas ukoll l-istress għall-komponent ta' likwidità tal-firxa.
               
            
                  (18)
               
               
                  Fejn l-istress tal-komponent ta' likwidità tal-firxa huwa mnaqqas għal investimenti infrastrutturali kwalifikanti, dan it-tnaqqis għandu japplika wkoll għal assi f'portafoll ta' aġġustament ta' korrispondenza, madankollu mingħajr l-ebda kkalkolar doppju għar-riskju ta' likwidità mnaqqas. Għal din ir-raġuni, il-firxa tal-istress applikabbli għall-assi ta' infrastruttura kwalifikanti f'portafoll tal-aġġustament ta' korrispondenza għandha tkun jew l-istress imnaqqas applikabbli għal assi ta' aġġustament ta' korrispondenza jew il-firxa tal-istress għall-assi ta' infrastruttura kwalifikanti, skont liema waħda minnhom tkun l-iktar baxxa.
               
            
                  (19)
               
               
                  Għandu jiġi żgurat trattament aktar adegwat għall-investiment tal-impriżi tal-assigurazzjoni u tar-riassigurazzjoni f'fondi stabbiliti bir-Regolament (UE) 2015/760 tal-Parlament Ewropew u tal-Kunsill (3), f'konformità mat-trattament tal-investimenti f'Fondi Ewropej ta' Kapital ta' Riskju u Fondi ta' Intraprenditorija Soċjali Ewropej li diġà huwa previst fl-Artikolu 168 tar-Regolament Delegat tal-Kummissjoni (UE) 2015/35 (4).
               
            
                  (20)
               
               
                  Fis-snin riċenti l-istrumenti finanzjarji kienu nnegozjati dejjem aktar fuq faċilitajiet multilaterali ta' negozjar (MTFs). Id-Direttiva 2014/65/UE tal-Parlament Ewropew u tal-Kunsill (5) tiżgura li l-MTFs ikunu suġġetti għall-istess rekwiżiti bħal tas-swieq irregolati f'dak li għandu x'jaqsam ma' min jistgħu jaċċettaw bħala membru jew parteċipant. Ir-Regolament (UE) Nru 600/2014 tal-Parlament Ewropew u tal-Kunsill (6) jimponi wkoll rekwiżiti simili ta' trasparenza fuq l-MTFs u s-swieq regolati. Sabiex titqies ir-rilevanza akbar tal-MTFs u l-konverġenza tat-regoli applikabbli kemm għall-MTFs kif ukoll għas-swieq irregolati, esponimenti nnegozjati fuq MTF għandhom jitqiesu bħala ekwità tat-tip 1 fis-submodulu tar-riskju tal-ekwitajiet.
               
            
                  (21)
               
               
                  Id-Direttiva 2014/51/UE tal-Parlament Ewropew u tal-Kunsill (7) introduċiet miżura tranżitorja applikabbli għall-investimenti ta' ekwità mixtrija qabel l-1 ta' Jannar 2016. Sabiex jiġi evitat li jkun hemm inċentivi għal diżinvestiment sinifikanti minn ekwitajiet mhux elenkati qabel mal-qafas stabbilit mid-Direttiva 2009/138/KE issir applikabbli, il-kamp ta' applikazzjoni tal-miżura tranżitorja ma għandux ikun limitat għall-ekwitajiet elenkati.
               
            
                  (22)
               
               
                  Biex ikun hemm trattament proporzjonat tal-ekwitajiet miżmumin f'impriżi ta' investiment kollettivi jew tal-investimenti aggregati bħala fondi, meta l-approċċ ta' trasparenza ma jkunx possibbli, dan ir-Regolament jispeċifika wkoll li l-miżura ta' tranżizzjoni stipulata fl-Artikolu 308b(13) tad-Direttiva 2009/138/KE għandha tapplika għal proporzjon ta' ishma azzjonarji miżmumin fl-impriża ta' investiment kollettiv jew fl-investimenti aggregati bħala fondi skont l-allokazzjoni fil-mira tal-assi sottostanti fl-1 ta' Jannar 2016, dejjem jekk l-allokazzjoni fil-mira tkun disponibbli għall-impriża. Dan jippermetti lill-impriżi biex jagħmlu stima tal-proporzjon ta' ekwitajiet mixtrija mill-maniġer tal-fond qabel l-1 ta' Jannar 2016, meta mhux possibbli li dawn ix-xirjiet jiġu rintraċċati minħabba l-limitazzjonijiet imposti minn regoli ta' divulgazzjoni, jew minħabba l-ispiża ferm għolja. Minn hemm 'il quddiem, il-proporzjon tal-ekwitajiet li għalihom tiġi applikata l-miżura tranżitorja għandhom jitnaqqsu ta' kull sena b'mod proporzjonat għall-proporzjon tal-fatturat tal-assi tal-impriża ta' investiment kollettiv jew għall-investimenti aggregati bħala fondi.
               
            
                  (23)
               
               
                  Ir-Regolament Delegat (UE) 2015/35 jinkludi diversi żbalji żgħar ta' abbozzar li għandhom jiġu emendati skont dan.
               
            
                  (24)
               
               
                  B'mod partikolari, ir-Regolament Delegat (UE) 2015/35 jistipula metodu ta' valutazzjoni għall-parteċipazzjonijiet f'impriżi relatati li huma esklużi mill-ambitu tas-superviżjoni tal-grupp jew huma mnaqqsa mill-fondi proprji eliġibbli għas-solvenza tal-grupp. Il-konsegwenzi f'termini ta' valutazzjoni għal parteċipazzjonijiet f'impriżi relatati għandhom ikunu l-istess, tkun xi tkun ir-raġuni għall-esklużjoni ta' impriża relatata partikolari mill-ambitu tas-superviżjoni tal-grupp u bħala riżultat, is-sitwazzjonijiet kollha fejn impriża relatata tista' tiġi eskluża mill-ambitu tas-superviżjoni tal-grupp għandhom jiġu koperti. Għaldaqstant, l-Artikolu 13 għandu jiġi emendat.
               
            
                  (25)
               
               
                  Fir-rigward ta' parteċipazzjonijiet strateġiċi f'istituzzjonijiet finanzjarji u ta' kreditu, fejn issir referenza għal metodu 1 tad-Direttiva 2002/87/KE tal-Parlament Ewropew u tal-Kunsill (8), dan ma għandux ifisser li l-grupp irid jiġi kkunsidrat ukoll bħala konglomerat u jkun suġġett għas-superviżjoni supplimentari skont din id-Direttiva. Sabiex tiġi applikata l-eżenzjoni, huwa biżżejjed li l-istituzzjoni finanzjarja jew ta' kreditu tkun inkluża fil-kalkolu tas-solvenza tal-grupp skont id-Direttiva 2009/138/KE. Iż-żewġ metodi ta' konsolidazzjoni fid-Direttiva 2002/87/KE u fid-Direttiva 2009/138/KE huma meqjusa ekwivalenti, kif stipulat fl-Artikolu 8 tar-Regolament Delegat tal-Kummissjoni (UE) Nru 342/2014 (9). Għaldaqstant, l-Artikolu 68(3) tar-Regolament Delegat (UE) 2015/35 għandu jiġi emendat.
               
            
                  (26)
               
               
                  Fir-rigward ta' dejta statistika aggregata, il-perjodi ta' żmien għar-rappurtar għandhom ikunu allinjati u għalhekk divulgazzjonijiet qabel il-31 ta' Diċembru 2020 għandhom jinkludu dejta mis-snin kollha ta' qabel li jibdew mill-1 ta' Jannar 2016. Għaldaqstant, l-Artikolu 316(2) tar-Regolament Delegat (UE) 2015/35 għandu jiġi emendat.
               
            
                  (27)
               
               
                  Ir-Regolament Delegat (UE) 2015/35 fih ukoll għadd ta' żbalji tipografiċi, bħal kontroreferenzi żbaljati, li għandhom jiġu kkoreġuti.
               
            
                  (28)
               
               
                  Meta jiġu applikati r-rekwiżiti stipulati f'dan ir-Regoalment, għandhom jitqiesu l-għamla, l-iskala u l-kumplessità tar-riskji inerenti fl-attivitajiet ta' impriża tal-assigurazzjoni jew tar-riassigurazzjoni. Il-piż u l-kumplessità imposti fuq l-impriżi tal-assigurazzjoni għandhom ikunu proporzjonati għall-profil tar-riskju tagħhom. Meta jiġu applikati r-rekwiżiti stipulati f'dan ir-Regolament, l-informazzjoni għandha titqies materjali jekk din l-istess informazzjoni jista' jkollha influwenza fuq it-teħid ta' deċiżjonijiet jew il-ġudizzju tal-utenti previsti ta' din l-informazzjoni.
               
            
                  (29)
               
               
                  Sabiex titjieb iċ-ċertezza legali dwar ir-reġim superviżorju qabel mar-reġim ta' Solvibbiltà II jiġi kompletament applikabbli fl-1 ta' Jannar 2016, huwa importanti li jiġi żgurat li dan ir-Regolament jidħol fis-seħħ malajr kemm jista' jkun.
               
            ADOTTAT DAN IR-REGOLAMENT:
      Artikolu 1
      Dispożizzjonijiet Emendatorji
      Ir-Regolament Delegat tal-Kummissjoni (UE) 2015/35 huwa emendat kif ġej:
      
                  1.
               
               
                  fl-Artikolu 1, jiddaħħlu l-punti segwenti 55a u 55b:
                  
                              “55a.
                           
                           
                              ‘Assi ta' infrastruttura’ tfisser strutturi fiżiċi jew faċilitajiet, sistemi u netwerks li jipprovdu jew li jappoġġaw servizzi pubbliċi essenzjali.
                           
                        
                              55b.
                           
                           
                              ‘Entità għall-proġett infrastrutturali’ tfisser entità li ma tista' twettaq l-ebda funzjoni oħra ħlief li tippossjedi, tiffinanzja, tiżviluppa jew topera assi ta' infrastruttura, fejn s-sors primarju ta' pagamenti lill-fornituri tas-self u lill-investituri azzjonarji jkun l-introjtu ġġenerat mill-assi li qed jiġu ffinanzjati.”;
                           
                        
            
                  2.
               
               
                  L-Artikolu 13 huwa emendat kif ġej:
                  
                              (a)
                           
                           
                              fil-paragrafu 2, il-punt (a) huwa sostitwit b'dan li ġej:
                              
                                          “(a)
                                       
                                       
                                          l-impriżi li jiġu esklużi mill-ambitu tas-superviżjoni tal-grupp skont l-Artikolu 214(2) tad-Direttiva 2009/138/KE;”;
                                       
                                    
                        
                              (b)
                           
                           
                              il-paragrafu 6 jiġi sostitwit b'dan li ġej:
                              “6.   Meta l-kriterji msemmijin fl-Artikolu 9(4) ta' dan ir-Regolament jintlaħqu, u meta l-użu ta' metodi ta' valutazzjoni msemmijin fil-punti (a) u (b) tal-paragrafu 1 mhumiex possibbli, il-parteċipazzjonijiet f'impriżi relatati jistgħu jiġu vvalutati fuq il-bażi ta' metodu ta' valutazzjoni li l-impriżi tal-assigurazzjoni jew tar-riassigurazzjoni jużaw biex iħejju r-rapporti finanzjarji annwali jew lkonsolidati tagħhom. F'każijiet bħal dawn, l-impriża parteċipanti għandha tnaqqas mill-valur tal-impriża relatata il-valur tal-avvjament u ta' assi intanġibbli oħrajn li kieku kienu jiġu vvalutati żero skont l-Artikolu 12(2) ta' dan ir-Regolament.”;
                           
                        
            
                  3.
               
               
                  Fl-Artikolu 68, il-paragrafu 3 jinbidel b'dan li ġej:
                  “3.   Minkejja l-paragrafi 1 u 2, l-impriżi tal-assigurazzjoni u tar-riassigurazzjoni ma għandhomx inaqqsu il-parteċipazzjonijiet strateġiċi kif imsemmi fl-Artikolu 171 li huma inklużi fil-kalkolu tas-solvenza tal-grupp abbażi tal-metodu 1 kif stipulat fl-Anness I għad-Direttiva 2002/87/KE jew abbażi tal-metodu 1 kif stipulat fl-Artikolu 230 tad-Direttiva 2009/138/KE.”;
               
            
                  4.
               
               
                  fit-Titolu I, il-Kapitolu V, it-Sezzjoni 5, tiddaħħal Subsezzjoni 1a li ġejja:
                  
                     “Subsezzjoni 1a
                  
                  
                     
                        Investimenti infrastrutturali kwalifikanti
                     
                  
                  Artikolu 164a
                  Investimenti infrastrutturali kwalifikanti
                  1.   Għall-finijiet ta' dan ir-Regolament, investiment infrastrutturali kwalifikanti għandu jinkludi investiment f'entità għall-proġett infrastrutturali li tissodisfa l-kriterji li ġejjin:
                  
                              (a)
                           
                           
                              l-entità għall-proġetti infrastrutturali tista' tissodisfa l-obbligi finanzjarji tagħha taħt stress kontinwu li huwa rilevanti għar-riskju tal-proġett;
                           
                        
                              (b)
                           
                           
                              il-flussi tal-flus li entità għall-proġett infrastrutturali tiġġenera għall-fornituri tas-self u għall-investituri azzjonarji huma prevedibbli;
                           
                        
                              (c)
                           
                           
                              l-assi ta' infrastruttura u l-entità għall-proġett infrastrutturali huma rregolati minn qafas kuntrattwali li jagħti lill-fornituri tas-self u lill-investituri azzjonarji grad għoli ta' protezzjoni li jinkludu dawn li ġejjin:
                              
                                          (a)
                                       
                                       
                                          meta r-rikavati tal-entità għall-proġetti infrastrutturali ma jkunux iffinanzjati permezz ta' pagamenti minn għadd kbir ta' utenti, il-qafas kuntrattwali għandu jinkludi dispożizzjonijiet li jipproteġu b'mod effettiv lill-fornituri tas-self u lill-investituri azzjonarji kontra telf li jirriżulta meta l-parti, li taqbel li tixtri l-oġġetti jew is-servizzi pprovduti mill-entità għall-proġett infrastrutturali, ittemm il-proġett;
                                       
                                    
                                          (b)
                                       
                                       
                                          l-entità għall-proġett infrastrutturali jkollha biżżejjed fondi ta' riżerva jew arranġamenti finanzjarji oħra sabiex tkopri l-finanzjament ta' kontinġenza u r-rekwiżiti ta' kapital ta' ħidma tal-proġett;
                                       
                                    Meta l-investimenti jkunu f'bonds jew self, dan il-qafas kuntrattwali għandu jinkludi wkoll dawn li ġejjin:
                              
                                          (i)
                                       
                                       
                                          il-fornituri tas-self ikollhom is-sigurtà sa fejn tippermetti l-liġi applikabbli għall-assi u l-kuntratti kollha meħtieġa sabiex jitħaddem il-proġett;
                                       
                                    
                                          (ii)
                                       
                                       
                                          l-ekwità hija mirhuna lill-fornituri tas-self b'tali mod li huma jkunu jistgħu jieħdu kontroll tal-entità għall-proġett infrastrutturali qabel l-inadempjenza;
                                       
                                    
                                          (iii)
                                       
                                       
                                          l-użu ta' flussi ta' flus operatorji netti wara l-pagamenti obbligatorji għall-proġett għal skopijiet li mhumiex l-obbligi għall-ħlas tad-dejn huwa ristrett;
                                       
                                    
                                          (iv)
                                       
                                       
                                          restrizzjonijiet kuntrattwali fuq il-kapaċità tal-entità għall-proġett infrastrutturali biex twettaq attivitajiet li jistgħu jkunu ta' detriment għall-fornituri tas-self, inkluż li d-dejn il-ġdid ma jkunx jista' jinħareġ mingħajr il-kunsens tal-fornituri tas-self eżistenti;
                                       
                                    
                        
                              (d)
                           
                           
                              meta l-investimenti jkunu f'bonds jew self, l-impriża tal-assigurazzjoni jew tar-riassigurazzjoni tista' turi lis-sorveljanti li hija kapaċi żżomm l-investiment sal-maturità tiegħu;
                           
                        
                              (e)
                           
                           
                              meta l-investimenti jkunu f'bonds li għalihom ma jkunx hemm disponibbli valuttazzjoni tal-kreditu minn ECAI nominata, l-istrument tal-investiment jkollu prijorità fuq kull pretensjoni oħra għajr il-pretensjonijiet statutorji u l-pretensjonijiet minn kontropartijiet tad-derivattivi;
                           
                        
                              (f)
                           
                           
                              meta l-investimenti jkunu f'ekwitajiet jew f'bonds jew f'self li għalihom valutazzjoni tal-kreditu minn ECAI nominata ma tkunx disponibbli, jintlaħqu l-kriterji li ġejjin:
                              
                                          (i)
                                       
                                       
                                          l-assi ta' infrastruttura u l-entità għall-proġett infrastrutturali jkunu fiż-ŻEE jew fl-OECD;
                                       
                                    
                                          (ii)
                                       
                                       
                                          meta l-entità għall-proġett infrastrutturali tkun fil-fażi tal-kostruzzjoni, il-kriterji li ġejjin għandhom jiġu ssodisfati minn investitur azzjonarju, jew meta jkun hemm aktar minn investitur azzjonarju wieħed, il-kriterji li ġejjin għandhom jintlaħqu mill-grupp kollu tal-investituri azzjonarji;
                                          
                                                      —
                                                   
                                                   
                                                      l-investituri azzjonarji għandhom storja ta' suċċess marbuta mal-iskrutinju ta' proġetti infrastrutturali u mal-għarfien espert rilevanti;
                                                   
                                                
                                                      —
                                                   
                                                   
                                                      l-investituri azzjonarji għandhom riskju baxx ta' inadempjenza, jew hemm riskju baxx ta' telf materjali għall-entità għall-proġett infrastrutturali b'riżultat tal-inadempjenza tagħha;
                                                   
                                                
                                                      —
                                                   
                                                   
                                                      l-investituri azzjonarji huma inċentivati biex jipproteġu l-interessi tal-investituri;
                                                   
                                                
                                    
                                          (iii)
                                       
                                       
                                          l-entità għall-proġett infrastrutturali tistabbilixxi salvagwardji biex tkun żgurata t-tlestija tal-proġett skont l-ispeċifikazzjoni, il-baġit jew id-data tat-tlestija miftiehma;
                                       
                                    
                                          (iv)
                                       
                                       
                                          meta r-riskji operatorji fejn huma materjali, jkunu ġestiti kif suppost;
                                       
                                    
                                          (v)
                                       
                                       
                                          l-entità għall-proġett infrastrutturali tuża teknoloġija u disinn ittestjati;
                                       
                                    
                                          (vi)
                                       
                                       
                                          l-istruttura kapitali tal-entità għall-proġett infrastrutturali tippermettilha li tirrispetta l-obbligi tad-dejn tagħha;
                                       
                                    
                                          (vii)
                                       
                                       
                                          ir-riskju ta' rifinanzjament għall-entità għall-proġett infrastrutturali huwa baxx;
                                       
                                    
                                          (viii)
                                       
                                       
                                          l-entità għall-proġett infrastrutturali tuża d-derivattivi għal skopijiet ta' mitigazzjoni tar-riskju biss.
                                       
                                    
                        2.   Għall-finijiet tal-paragrafu 1(b), il-flussi ta' flus iġġenerati għal fornituri tas-self u l-investituri azzjonarji ma għandhomx jitqiesu prevedibbli, dment li r-rikavati kollha, ħlief xi parti irrelevanti minnhom, jissodisfaw il-kundizzjonijiet li ġejjin:
                  
                              (a)
                           
                           
                              jintlaħaq wieħed minn dawn il-kriterji li ġejjin:
                              
                                          (i)
                                       
                                       
                                          ir-rikavati jkunu abbażi ta' disponibilità;
                                       
                                    
                                          (ii)
                                       
                                       
                                          ir-rikavati jkunu suġġett għal regolament tar-rata tar-redditu;
                                       
                                    
                                          (iii)
                                       
                                       
                                          ir-rikavati jkunu suġġett għal kuntratt take-or-pay;
                                       
                                    
                                          (iv)
                                       
                                       
                                          il-livell ta' produzzjoni jew tal-użu u l-prezz għandu b'mod indipendenti jissodisfa wieħed mill-kriterji li ġejjin:
                                          
                                                      —
                                                   
                                                   
                                                      ikun irregolat;
                                                   
                                                
                                                      —
                                                   
                                                   
                                                      ikun iffissat b'kuntratt;
                                                   
                                                
                                                      —
                                                   
                                                   
                                                      huwa suffiċjentement prevedibbli minħaba d-domanda baxxa tar-riskju;
                                                   
                                                
                                    
                        
                              (b)
                           
                           
                              meta r-rikavati tal-entità għall-proġett infrastrutturali ma jkunux iffinanzjati mill-pagamenti ta' għadd kbir ta' utenti, il-parti li taqbel li tixtri l-oġġetti jew is-servizzi pprovduti mill-entità għall-proġetti infrastrutturali tkun waħda minn dawn li ġejjin:
                              
                                          (i)
                                       
                                       
                                          entità elenkata fl-Artikolu 180(2) ta' dan ir-Regolament;
                                       
                                    
                                          (ii)
                                       
                                       
                                          awtorità lokali jew gvern reġjonali li jkunu elenkati fir-Regolament adottat skont l-Artikolu 109a(2)(a) tad-Direttiva 2009/138/KE;
                                       
                                    
                                          (iii)
                                       
                                       
                                          entità bi klassifikazzjoni ECAI bi skala tal-kwalità tal-kreditu ta' mill-inqas tlieta (3);
                                       
                                    
                                          (iv)
                                       
                                       
                                          entità li hija sostitwibbli mingħajr bidla sinifikanti fil-livell u fit-twaqqit tar-rikavat.”;
                                       
                                    
                        
            
                  5.
               
               
                  L-Artikolu 168 huwa emendat kif ġej:
                  
                              (a)
                           
                           
                              il-paragrafi 1, 2 u 3 huma sostitwiti b'dan li ġej:
                              “1.   Is-submodulu tar-riskju tal-ekwità msemmi fil-punt (b) tat-tieni sottoparagrafu tal-Artikolu 105(5) tad-Direttiva 2009/138/KE għandu jinkludi submodulu tar-riskju għall-ekwitajiet tat-tip 1 u submodulu tar-riskju għall-ekwitajiet tat-tip 2 u modulu tas-sottoriskju għall-ekwitajiet tal-infrastruttura kwalifikanti.
                              2.   L-ekwitajiet tat-tip 1 jinkludu l-ekwitajiet elenkati fis-swieq irregolati fil-pajjiżi li huma membri taż-Żona Ekonomika Ewropea (ŻEE) jew tal-Organizzazzjoni għall-Kooperazzjoni u l-Iżvilupp Ekonomiċi (OECD), jew li huma negozjati f'faċilitajiet ta' negozjar multilaterali, kif imsemmi fl-Artikolu 4(1)(22) tad-Direttiva 2014/65/UE, li l-uffiċċju rreġistrat jew l-uffiċċju prinċipali tagħha jkun fl-Istati Membri tal-UE.
                              3.   L-ekwitajiet tat-tip 2 jinvolvu ekwitajiet oħra għajr dawk imsemmija fil-paragrafu 2, komoditajiet u investimenti alternattivi oħrajn. Jinkludu wkoll l-assi kollha minbarra dawk koperti fis-submodulu tar-riskju taċ-ċaqliq fir-rata tal-imgħax, is-submodulu tar-riskju ta' proprjetà jew is-submodulu tar-riskju ta' firxa, inklużi l-assi u l-esponimenti indiretti msemmijin fl-Artikolu 84(1) u (2) meta approċċ ta' trasparenza mhuwiex possibbli u l-impriża tal-assigurazzjoni jew tar-riassigurazzjoni ma tagħmilx użu mid-dispożizzjonijiet fl-Artikolu 84(3).”;
                           
                        
                              (b)
                           
                           
                              jiddaħħal il-paragrafu 3a li ġej:
                              “3 a.   L-ekwitajiet tal-infrastruttura kwalifikanti għandhom jinkludu investimenti ta' ekwità f'entitajiet għall-proġetti infrastrutturali li jissodisfaw il-kriterji stabbiliti fl-Artikolu 164a.”;
                           
                        
                              (c)
                           
                           
                              il-paragrafu 4 jiġi sostitwit b'dan li ġej:
                              “4.   Ir-rekwiżit kapitali għar-riskju ta' ekwità jiġi kkalkulat kif ġej:
                              
                                 
                              meta:
                              
                                          (a)
                                       
                                       
                                          L-ekwitajiet tat-tip 1 tal-RKS (SCRtype1equities) jiddenotaw ir-rekwiżit ta' kapital għal ekwitajiet tat-tip 1;
                                       
                                    
                                          (b)
                                       
                                       
                                          L-ekwitajiet tat-tip 2 tal-RKS (SCRtype2equities) jiddenotaw ir-rekwiżit ta' kapital għal ekwitajiet tat-tip 2;
                                       
                                    
                                          (c)
                                       
                                       
                                          L-ekwitajiet tal-infrastruttura li jikkwalifikaw tal-RKS (SCRquinf) jiddenotaw ir-rekwiżit ta' kapital għall-ekwitajiet tal-infrastruttura li jikkwalifikaw.”,
                                       
                                    
                        
                              (d)
                           
                           
                              il-paragrafu 6 huwa emendat kif ġej:
                              
                                          (i)
                                       
                                       
                                          il-punti (a) u (b) jinbidlu b'dan li ġej:
                                          
                                                      “(a)
                                                   
                                                   
                                                      l-ekwitajiet, ħlief l-ekwitajiet tal-infrastruttura li jikkwalifikaw, miżmumin fl-impriżi ta' investiment kollettiv li huma fondi intraprenditorjali soċjali li jikkwalifikaw kif imsemmi fl-Artikolu 3(b) tar-Regolament (UE) Nru 346/2013 tal-Parlament Ewropew u tal-Kunsill (*) meta l-approċċ ta' trasparenza stipulat fl-Artikolu 84 ta' dan ir-Regolament, ikun possibbli għall-esponimenti kollha fl-impriża ta' investiment kollettiv, jew unitajiet jew ishma ta' dawk il-fondi meta l-approċċ ta' trasparenza ma jkunx possibbli għall-esponimenti kollha fl-impriża ta' investiment kollettiv;
                                                   
                                                
                                                      (b)
                                                   
                                                   
                                                      l-ekwitajiet, ħlief l-ekwitajiet tal-infrastruttura li jikkwalifikaw, miżmumin fl-impriżi ta' investiment kollettiv li huma fondi intraprenditorjali soċjali li jikkwalifikaw kif imsemmi fl-Artikolu 3(b) tar-Regolament (UE) Nru 345/2013 tal-Parlament Ewropew u tal-Kunsill (**) meta l-approċċ ta' trasparenza stipulat fl-Artikolu 84 ta' dan ir-Regolament, ikun possibbli għall-esponimenti kollha fl-impriża ta' investiment kollettiv, jew unitajiet jew ishma ta' dawk il-fondi meta l-approċċ ta' trasparenza ma jkunx possibbli għall-esponimenti kollha fl-impriża ta' investiment kollettiv;
                                                   
                                                
                                             (*)  Ir-Regolament (UE) Nru 346/2013 tal-Parlament Ewropew u tal-Kunsill tas-17 ta' April 2013 dwar il-fondi ta' intraprenditorija soċjali Ewropej (ĠU L 115, 25.4.2013, p. 18)."
						
                                          
                                             (**)  Ir-Regolament (UE) Nru 345/2013 tal-Parlament Ewropew u tal-Kunsill tas-17 ta' April 2013 dwar fondi Ewropej ta' kapital tar-riskju (ĠU L 115, 25.4.2013, p. 1).”"
						
                                       
                                    
                                          (ii)
                                       
                                       
                                          fil-punt (c), il-punt (i) jinbidel b'dan li ġej:
                                          
                                                      “(i)
                                                   
                                                   
                                                      l-ekwitajiet, ħlief l-ekwitajiet tal-infrastruttura li jikkwalifikaw miżmumin f'tali fondi meta l-approċċ ta' trasparenza stipulat fl-Artikolu 84 ta' dan ir-Regolament ikun possibbli għall-esponimenti kollha fil-fond ta' investiment alternattiv;”;
                                                   
                                                
                                    
                                          (iii)
                                       
                                       
                                          jiżdied il-punt (d) li ġej:
                                          
                                                      “(d)
                                                   
                                                   
                                                      l-ekwitajiet, ħlief l-ekwitajiet tal-infrastruttura li jikkwalifikaw miżmumin f' impriżi ta' investiment kollettiv li huma awtorizzati bħala fondi Ewropej ta' investiment ta' terminu twil skont ir-Regolament (UE) 2015/760 meta l-approċċ ta' trasparenza stipulat fl-Artikolu 84 ta' dan ir-Regolament ikun possibbli għall-esponimenti kollha fl-impriża ta' investiment kollettiv, jew unitajiet jew ishma ta' dawk il-fondi meta l-approċċ ta' trasparenza ma jkunx possibbli għall-esponimenti kollha fl-impriża ta' investiment kollettiv.”;
                                                   
                                                
                                    
                        
            
                  6.
               
               
                  fl-Artikolu 169, għandu jiżdied il-paragrafu 3 li ġej:
                  “3.   Ir-rekwiżit kapitali għall-ekwitajiet tal-infrastruttura li jikkwalifikaw imsemmijin fl-Artikolu 168 ta' dan ir-Regolament għandhom ikunu daqs it-telf fil-fondi proprji bażiċi li jirriżulta mit-tnaqqis f'daqqa li ġej:
                  
                              (a)
                           
                           
                              tnaqqis f'daqqa ta' 22 % fil-valur tal-investimenti ta' ekwitajiet tal-infrastruttura li jikkwalifikaw f'impriżi relatati skont it-tifsira tal-Artikolu 212(1)(b) u 212(2) tad-Direttiva 2009/138/KE meta dawn l-investimenti jkunu ta' għamla strateġika;
                           
                        
                              (b)
                           
                           
                              tnaqqis istantanju ugwali għall-ammont ta' 30 % u ta' 77 % tal-aġġustament simmetriku kif imsemmi fl-Artikolu 172 ta' dan ir-Regolament, fil-valur ta' ekwitajiet tal-infrastruttura kwalifikanti, minbarra dawk imsemmijin fil-punt (a).”;
                           
                        
            
                  7.
               
               
                  fl-Artikolu 170, jiżdied il-paragrafu 3 li ġej:
                  “3.   Meta impriża tal-assigurazzjoni jew tar-riassigurazzjoni tkun irċeviet approvazzjoni superviżorja biex tapplika d-dispożizzjonijiet stipulati fl-Artikolu 304 tad-Direttiva 2009/138/KE, ir-rekwiżit kapitali għal ekwitajiet tal-infrastruttura li jikkwalifikaw ikun daqs it-telf fil-fondi proprji bażiċi li jirriżulta minn tnaqqis f'daqqa ta':
                  
                              (a)
                           
                           
                              22 % fil-valur tal-ekwitajiet tal-infrastruttura li jikkwalifikaw li jikkorrispondi għan-negozju msemmi fil-punt (i) tal-Artikolu 304(1) tad-Direttiva 2009/138/KE;
                           
                        
                              (b)
                           
                           
                              22 % fil-valur tal-investimenti ta' ekwitajiet tal-infrastruttura li jikkwalifikaw f'impriżi relatati skont it-tifsira tal-Artikolu 212(1)(b) u (2) tad-Direttiva 2009/138/KE, meta dawn l-investimenti jkunu ta' għamla strateġika;
                           
                        
                              (c)
                           
                           
                              tas-somma ta' 30 % u ta' 77 % tal-aġġustament simmetriku kif imsemmi fl-Artikolu 172 ta' dan ir-Regolament, fil-valur ta' ekwitajiet tal-infrastrutura kwalifikanti, minbarra dawk imsemmijin fil-punti (a) jew (b).”
                           
                        
            
                  8.
               
               
                  fl-Artikolu 171, is-sentenza introduttorja tinbidel b'dan li ġej:
                  “Għall-finijiet tal-Artikolu 169(1)(a) u (2)(a) u (3)(a) u tal-Artikolu 170(1)(b), (2)(b) u (3)(b), l-investimenti ta' ekwità ta' għamla strateġika jfissru investimenti ta' ekwità li għalihom l-impriża tal-assigurazzjoni jew ir-riassigurazzjoni parteċipanti turi dan li ġej:”;
               
            
                  9.
               
               
                  L-Artikolu 173 jinbidel b'dan li ġej:
                  “Artikolu 173
                  Kriterji għall-użu ta' miżura tranżitorja għar-riskju ta' ekwità standard
                  1.   Il-miżura ta' tranżizzjoni għar-riskju ta' ekwità standard stipulata fl-Artikolu 308b(13) tad-Direttiva 2009/138/KE tapplika biss għal ekwitajiet li nxtraw fl-1 ta' Jannar 2016 u li mhumiex suġġetti għar-riskju ta' ekwità bbażat fuq id-durata skont l-Artikolu 304 ta' dik id-Direttiva.
                  2.   Meta l-ekwitajiet jinżammu f'impriża tal-investiment kollettiv jew f'investimenti oħra aggregati bħala fondi, meta l-approċċ ta' trasparenza ma jkunx possibbli, il-miżura ta' tranżizzjoni stipulata fl-Artikolu 308b(13) tad-Direttiva 2009/138/KE għandha tapplika għal proporzjon tal-ekwitajiet miżmumin fl-impriża ta' investiment kollettiv jew fl-investimenti aggregati bħala fondi skont l-allokazzjoni fil-mira tal-assi sottostanti fl-1 ta' Jannar 2016, dejjem jekk l-allokazzjoni fil-mira tkun disponibbli għall-impriża. Il-proporzjon tal-ekwitajiet li għalihom tiġi applikata l-miżura tranżitorja għandhom jitnaqqsu ta' kull sena b'mod proporzjonat għall-proporzjon tal-fatturat tal-assi tal-impriża ta' investiment kollettiv jew għall-investimenti aggregati bħala fondi. Meta l-allokazzjoni fil-mira tal-investimenti tal-ekwità ta' impriża tal-investiment kollettiv jew tal-investimenti aggregati bħala fondi tiżdied, il-proporzjon tal-ekwitajiet li għalihom hija applikata l-miżura tranżitorja ma jiżdiedx.”;
               
            
                  10.
               
               
                  fl-Artikolu 180, il-paragrafi 11, 12, u 13 li ġejjin huma miżjuda:
                  “11.   Esponimenti fil-forma ta' bonds u self li jissodisfa l-kriterji stabbiliti fil-paragrafu 12 għandhom jiġu assenjati il-fattur ta' riskju stressi
                      skont l-iskala tal-kwalità kreditizja u d-durata tal-esponiment skont it-tabella li ġejja:
                  
                              Skala tal-kwalità tal-kreditu
                           
                           
                              0
                           
                           
                              1
                           
                           
                              2
                           
                           
                              3
                           
                        
                              Durata
                              (dur
                                 i)
                           
                           
                              
                                 stressi
                                 
                              
                           
                           
                              ai
                              
                           
                           
                              bi
                              
                           
                           
                              ai
                              
                           
                           
                              bi
                              
                           
                           
                              ai
                              
                           
                           
                              bi
                              
                           
                           
                              ai
                              
                           
                           
                              bi
                              
                           
                        
                              sa 5 snin
                           
                           
                              
                                 bi · duri
                                 
                              
                           
                           
                              —
                           
                           
                              0,64 %
                           
                           
                              —
                           
                           
                              0,78 %
                           
                           
                              —
                           
                           
                              1,0 %
                           
                           
                              —
                           
                           
                              1,67 %
                           
                        
                              Iktar minn 5 snin u sa 10 snin
                           
                           
                              
                                 ai
                                  + bi
                                  · (duri
                                  – 5)
                           
                           
                              3,2 %
                           
                           
                              0,36 %
                           
                           
                              3,9 %
                           
                           
                              0,43 %
                           
                           
                              5,0 %
                           
                           
                              0,5 %
                           
                           
                              8,35 %
                           
                           
                              1,0 %
                           
                        
                              Iktar minn 10 snin u sa 15-il sena
                           
                           
                              
                                 ai
                                  + bi
                                  · (duri
                                  – 10)
                           
                           
                              5,0 %
                           
                           
                              0,36 %
                           
                           
                              6,05 %
                           
                           
                              0,36 %
                           
                           
                              7,5 %
                           
                           
                              0,36 %
                           
                           
                              13,35 %
                           
                           
                              0,67 %
                           
                        
                              Iktar minn 15-il sena u sa 20 sena
                           
                           
                              
                                 ai
                                  + bi
                                  · (duri
                                  – 15)
                           
                           
                              6,8 %
                           
                           
                              0,36 %
                           
                           
                              7,85 %
                           
                           
                              0,36 %
                           
                           
                              9,3 %
                           
                           
                              0,36 %
                           
                           
                              16,7 %
                           
                           
                              0,67 %
                           
                        
                              Iktar minn 20 sena
                           
                           
                              min[ai
                                  + bi
                                  · (duri
                                  – 20);1]
                           
                           
                              8,6 %
                           
                           
                              0,36 %
                           
                           
                              9,65 %
                           
                           
                              0,36 %
                           
                           
                              11,1 %
                           
                           
                              0,36 %
                           
                           
                              20,05 %
                           
                           
                              0,36 %
                           
                        12.   Il-kriterji għall-esponimenti li jiġu assenjati fattur ta' riskju skont il-paragrafu 11 ikunu li:
                  
                              (a)
                           
                           
                              l-esponiment ikollu x'jaqsam ma' investiment infrastrutturali kwalifikanti li jissodisfa l-kriterji stabbiliti fl-Artikolu 164a;
                           
                        
                              (b)
                           
                           
                              l-esponiment ma huwiex assi li jissodisfa l-kundizzjonijiet li ġejjin:
                              
                                          —
                                       
                                       
                                          ikun assenjat għal portafoll tal-aġġustament korrispondenti skont l-Artikolu 77b(2) tad-Direttiva 2009/138/KE;
                                       
                                    
                                          —
                                       
                                       
                                          ikun ġie assenjat skala tal-kwalità kreditizja bejn 0 u 2.
                                       
                                    
                        
                              (c)
                           
                           
                              valutazzjoni tal-kreditu minn ECAI nominata tkun disponibbli għall-esponiment;
                           
                        
                              (d)
                           
                           
                              l-esponiment ikun ġie assenjat skala tal-kwalità kreditizja bejn 0 u 3.
                           
                        13.   Esponimenti fil-forma ta' bonds u self li jissodisfaw il-kriterji stabbiliti fil-paragrafu 12(a) u (b), li iżda ma jissodisfawx il-kriterji stabbiliti fil-paragrafu 12(c), għandhom jiġu assenjati fattur ta' riskju stressi
                      ekwivalenti għall-iskala 3 tal-kwalità kreditizja u durata tal-esponiment konformi mat-tabella li tidher fil-paragrafu 11.”;
               
            
                  11.
               
               
                  L-aħħar sentenza tal-Artikolu 181(b) tinbidel b'dan li ġej:
                  “Għall-assi fil-portofoll assenjat li għalihom ma hemmx disponibbli valutazzjoni tal-kreditu minn ECAI nominata, u għal assi ta' infrastruttura kwalifikanti li jkunu ġew assenjati skala tal-kwalità kreditizja 3, il-fattur ta' tnaqqis għandu jkun ta' 100 %.”
               
            
                  12.
               
               
                  għandu jiddaħħal l-Artikolu 261a li ġej:
                  “Artikolu 261a
                  Immaniġjar tar-riskju għall-investimenti infrastrutturali kwalifikanti
                  1.   L-impriżi tal-assigurazzjoni u tar-riassigurazzjoni għandhom joperaw bid-diliġenza dovuta qabel ma jagħmlu investiment infrastrutturali kwalifikanti, inklużi dawn kollha li ġejjin:
                  
                              (a)
                           
                           
                              valutazzjoni ddokumentata dwar kif il-proġett jissodisfa l-kriterji stabbiliti fl-Artikolu 164a, li kienet suġġetta għal proċess ta' validazzjoni, imwettaq minn persuni li huma ħielsa mill-influwenza ta' dawk il-persuni responsabbli mill-valutazzjoni tal-kriterji, u li ma għandhom l-ebda kunflitt ta' interess potenzjali ma' dawn il-persuni;
                           
                        
                              (b)
                           
                           
                              konferma li kwalunkwe mudell finanzjarju dwar il-flussi tal-flus tal-proġett kien suġġett għall-proċess ta' validazzjoni li twettqet minn persuni li huma ħielsa mill-influwenza ta' dawk il-persuni responsabbli mill-iżvilupp tal-mudell finanzjarju, u li ma għandhom l-ebda kunflitt ta' interess potenzjali ma' dawn il-persuni;
                           
                        2.   L-impriżi tal-assigurazzjoni u tar-riassigurazzjoni b'investiment infrastrutturali kwalifikanti għandhom regolarment jimmonitorjaw u jwettqu testijiet tal-istress fuq il-flussi tal-flus u l-valuri tal-kollateral li jappoġġjaw l-entità għall-proġett infrastrutturali. Kwalunkwe test tal-istress ikun proporzjonat għall-għamla, l-iskala u l-kumplessità tar-riskju inerenti fil-proġett infrastrutturali.
                  3.   Meta l-impriżi tal-assigurazzjoni jew tar-riassigurazzjoni jkollhom investimenti infrastrutturali materjali li jikkwalifikaw, huma għandhom, meta jiġu stabbiliti l-proċeduri bil-miktub msemmija fl-Artikolu 41(3) tad-Direttiva 2009/138/KE, jinkludu d-dispożizzjonijiet għall-monitoraġġ attiv ta' dawn l-investimenti matul il-fażi ta' kostruzzjoni, u sabiex jiġi mmassimizzat l-ammont irkuprat minn dawn l-investimenti f'xenarju ta' twettiq ta' ħidma.
                  4.   L-impriżi tal-assigurazzjoni jew tar-riassigurazzjoni b'investiment infrastrutturali li jikkwalifika f'bonds jew f'self għandhom jistabbilixxu l-ġestjoni tal-attiv u tal-passiv sabiex jiżguraw, li fuq bażi kontinwa għandhom il-kapaċità li jżommu l-investiment sal-maturità.”;
               
            
                  13.
               
               
                  fl-Artikolu 316, il-paragrafu 2 jinbidel b'dan li ġej:
                  “2.   Mill-31 ta' Diċembru 2020, id-divulgazzjoni tinkludi dejta tal-erba' snin ta' qabel. Fir-rigward tad-divulgazzjoni ta' qabel il-31 ta' Diċembru 2020, din għandha tinkludi d-dejta tas-snin kollha ta' qabel li jibdew mill-1 ta' Jannar 2016.”.
               
            Artikolu 2
      Dispożizzjonijiet ta' tiswija
      Ir-Regolament Delegat (UE) 2015/35 huwa kkoreġut kif ġej:
      
                  1.
               
               
                  fl-Artikolu 73(1), l-ewwel sentenza hi sostitwita bit-test li ġej:
                  “Il-karatteristiċi msemmija fl-Artikolu 72 għandhom ikunu dawk stabbiliti fil-punti minn (a) sa (i) jew dawk stabbiliti fil-punt (j):”;
               
            
                  2.
               
               
                  L-Artikolu 170 jiġi kkoreġut kif ġej:
                  
                              (a)
                           
                           
                              fil-paragrafu 1, il-punt (a) huwa sostitwit b'dan li ġej:
                              
                                          “(a)
                                       
                                       
                                          tnaqqis f'daqqa ta' 22 % fil-valur tal-ekwitajiet tat-tip 1 li jikkorrispondi għan-negozju msemmi fil-punt (i) tal-Artikolu 304(1) tad-Direttiva 2009/138/KE;”;
                                       
                                    
                        
                              (b)
                           
                           
                              fil-paragrafu 2, il-punt (a) huwa sostitwit b'dan li ġej:
                              
                                          “(a)
                                       
                                       
                                          ta' 22 % fil-valur tal-ekwitajiet tat-tip 2 li jikkorrispondi għan-negozju msemmi fil-punt (i) tal-Artikolu 304(1) tad-Direttiva 2009/138/KE;”;
                                       
                                    
                        
            
                  3.
               
               
                  L-Artikolu 176 jiġi kkoreġut kif ġej:
                  
                              (a)
                           
                           
                              il-paragrafu 3 jiġi sostitwit b'dan li ġej:
                              “3.   Bonds jew self li għalihom ikun hemm disponibbli valutazzjoni tal-kreditu minn ECAI nominata jiġu assenjati fattur ta' riskju stressi
                                  skont l-iskala tal-kwalità kreditizja u d-durata mmodifikata duri
                                  tal-bond jew tas-self i skont it-tabella li ġejja.
                              
                                          Skala tal-kwalità tal-kreditu
                                       
                                       
                                          0
                                       
                                       
                                          1
                                       
                                       
                                          2
                                       
                                       
                                          3
                                       
                                       
                                          4
                                       
                                       
                                          5 u 6
                                       
                                    
                                          Durata
                                          (dur
                                             i)
                                       
                                       
                                          
                                             stressi
                                             
                                          
                                       
                                       
                                          ai
                                          
                                       
                                       
                                          bi
                                          
                                       
                                       
                                          ai
                                          
                                       
                                       
                                          bi
                                          
                                       
                                       
                                          ai
                                          
                                       
                                       
                                          bi
                                          
                                       
                                       
                                          ai
                                          
                                       
                                       
                                          bi
                                          
                                       
                                       
                                          ai
                                          
                                       
                                       
                                          bi
                                          
                                       
                                       
                                          ai
                                          
                                       
                                       
                                          bi
                                          
                                       
                                    
                                          sa 5 snin
                                       
                                       
                                          
                                             bi · duri
                                             
                                          
                                       
                                       
                                          —
                                       
                                       
                                          0,9 %
                                       
                                       
                                          —
                                       
                                       
                                          1,1 %
                                       
                                       
                                          —
                                       
                                       
                                          1,4 %
                                       
                                       
                                          —
                                       
                                       
                                          2,5 %
                                       
                                       
                                          —
                                       
                                       
                                          4,5 %
                                       
                                       
                                          —
                                       
                                       
                                          7,5 %
                                       
                                    
                                          Iktar minn 5 snin u sa 10 snin
                                       
                                       
                                          
                                             ai
                                              + bi
                                              · (duri
                                              – 5)
                                       
                                       
                                          4,5 %
                                       
                                       
                                          0,5 %
                                       
                                       
                                          5,5 %
                                       
                                       
                                          0,6 %
                                       
                                       
                                          7,0 %
                                       
                                       
                                          0,7 %
                                       
                                       
                                          12,5 %
                                       
                                       
                                          1,5 %
                                       
                                       
                                          22,5 %
                                       
                                       
                                          2,5 %
                                       
                                       
                                          37,5 %
                                       
                                       
                                          4,2 %
                                       
                                    
                                          Iktar minn 10 snin u sa 15-il sena
                                       
                                       
                                          
                                             ai
                                              + bi
                                              · (duri
                                              – 10)
                                       
                                       
                                          7,0 %
                                       
                                       
                                          0,5 %
                                       
                                       
                                          8,5 %
                                       
                                       
                                          0,5 %
                                       
                                       
                                          10,5 %
                                       
                                       
                                          0,5 %
                                       
                                       
                                          20,0 %
                                       
                                       
                                          1,0 %
                                       
                                       
                                          35,0 %
                                       
                                       
                                          1,8 %
                                       
                                       
                                          58,5 %
                                       
                                       
                                          0,5 %
                                       
                                    
                                          Iktar minn 15-il sena u sa 20 sena
                                       
                                       
                                          
                                             ai
                                              + bi
                                              · (duri
                                              – 15)
                                       
                                       
                                          9,5 %
                                       
                                       
                                          0,5 %
                                       
                                       
                                          11 %
                                       
                                       
                                          0,5 %
                                       
                                       
                                          13,0 %
                                       
                                       
                                          0,5 %
                                       
                                       
                                          25,0 %
                                       
                                       
                                          1,0 %
                                       
                                       
                                          44,0 %
                                       
                                       
                                          0,5 %
                                       
                                       
                                          61,0 %
                                       
                                       
                                          0,5 %
                                       
                                    
                                          Iktar minn 20 sena
                                       
                                       
                                          min[ai
                                              + bi
                                              · (duri
                                              – 20);1]
                                       
                                       
                                          12,0 %
                                       
                                       
                                          0,5 %
                                       
                                       
                                          13,5 %
                                       
                                       
                                          0,5 %
                                       
                                       
                                          15,5 %
                                       
                                       
                                          0,5 %
                                       
                                       
                                          30,0 %
                                       
                                       
                                          0,5 %
                                       
                                       
                                          46,6 %
                                       
                                       
                                          0,5 %
                                       
                                       
                                          63,5 %
                                       
                                       
                                          0,5 %”
                                       
                                    
                        
                              (b)
                           
                           
                              il-paragrafu 4 jiġi sostitwit b'dan li ġej:
                              “4.   Bonds u self li għalihom ma jkunx hemm disponibbli valutazzjoni tal-kreditu minn ECAI nominata u li għaliha, id-debituri ma tawx kollateral li jissodisfa l-kriterji stabbiliti fl-Artikolu 214, jiġu assenjati fattur ta' riskju stressi
                                  skont id-durata duri
                                  tal-bond jew tas-self i skont it-tabella li ġejja:
                              
                                          Durata (dur
                                             i)
                                       
                                       
                                          
                                             stressi
                                             
                                          
                                       
                                    
                                          sa 5 snin
                                       
                                       
                                          3 % · duri
                                             
                                          
                                       
                                    
                                          Iktar minn 5 snin u sa 10 snin
                                       
                                       
                                          15 % + 1,7 % · (duri
                                              – 5)
                                       
                                    
                                          Iktar minn 10 snin u sa 20 sena
                                       
                                       
                                          23,5 % + 1,2 % · (duri
                                              – 10)
                                       
                                    
                                          Iktar minn 20 sena
                                       
                                       
                                          min(35,5 % + 0,5 % · (duri
                                              – 20);1)”
                                       
                                    
                        
            
                  4.
               
               
                  fl-Artikolu 179, il-paragrafu 1 jiġi kkoreġut kif ġej:
                  
                              (a)
                           
                           
                              is-sentenza tal-bidu hija sostitwita bit-test li ġej:
                              “Ir-rekwiżit kapitali dkRKS għar-riskju tal-firxa fuq derivati ta' kreditu minbarra dawk imsemmija fil-paragrafu 3 għandhom ikun daqs l-ogħla wieħed mir-rekwiżiti kapitali li ġejjin:”;
                           
                        
                              (b)
                           
                           
                              il-punt (a) jinbidel b'dan li ġej:
                              
                                          “(a)
                                       
                                       
                                          it-telf fil-fondi proprji bażiċi li jirriżulta minn żieda f'daqqa f'termini assoluti tal-firxiet tal-kreditu tal-istrumenti li jsawru d-derivati ta' kreditu;”
                                       
                                    
                        
            
                  5.
               
               
                  fl-Artikolu 192, fil-paragrafu 2 fis-sottoparagrafu 5, il-formula tinbidel b'dan li ġej:
                  “LGD = max(90 % · (Recoverables + 50 % · RMre
                     ) – F′ · Collateral;0)”;.
               
            
                  6.
               
               
                  fl-Artikolu 218, il-paragrafu 3 jinbidel b'dan li ġej:
                  “3.   Meta l-impriżi tal-assigurazzjoni jew tar-riassigurazzjoni jkunu kkonkludew bosta kuntratti tar-riassigurazzjoni għall-eċċess tat-telf u kull wieħed minn dawn jissodisfa r-rekwiżiti stipulati fil-punt (d) tal-paragrafu 2, u li flimkien jissodisfaw ir-rekwiżiti stipulati fil-punti (a), (b) u (c) tal-paragrafu 2, il-kombinament tagħhom jitqies bħala kuntratt rikonoxxibbli wieħed tar-riassigurazzjoni għall-eċċess tat-telf.”;
               
            
                  7.
               
               
                  fl-Artikolu 296, il-paragrafu 4 jinbidel b'dan li ġej:
                  “4.   Ir-rapport dwar is-solvenza u l-kundizzjoni finanzjarja għandu jinkludi informazzjoni dwar l-oqsma stipulati fl-Artikolu 263 f'konformità mar-rekwiżiti ta' divulgazzjoni tal-impriża tal-assigurazzjoni jew tar-riassigurazzjoni kif stipulat fil-paragrafi 1 u 3 ta' dan l-Artikolu.”;
               
            
                  8.
               
               
                  fl-Artikolu 317, il-paragrafu 3 jinbidel b'dan li ġej:
                  “3.   Id-dejta statistika aggregata annwali dwar l-impriżi u l-gruppi taħt superviżjoni skont l-Artikolu 316 għandha tiġi ddivulgata fir-rigward ta' kull sena kalendarja fi żmien tliet xhur wara d-data li sa din l-impriżi li jkollhom sena finanzjarja li ntemmet fil-31 ta' Diċembru huma meħtieġa jissottomettu mudelli kwantitattivi annwali skont l-Artikolu 312(1)(c). L-informazzjoni dwar l-awtoritajiet superviżorji għandha titqiegħed għad-dispożizzjoni fi żmien erba' xhur wara l-31 ta' Diċembru ta' kull sena kalendarja.”
               
            
                  9.
               
               
                  fl-Artikolu 330, il-paragrafu 1 jinbidel b'dan li ġej:
                  “1.   Fil-valutazzjoni ta' jekk ċerti fondi proprji eliġibbli biex ikopru r-Rekwiżit Kapitali tas-Solvenza ta' impriża tal-assigurazzjoni jew tar-riassigurazzjoni relatata, ta' impriża tal-assigurazzjoni jew tar-riassigurazzjoni relatata ta' pajjiż terz, ta' kumpanija b'parteċipazzjoni tal-assigurazzjoni jew ta' kumpanija azzjonarja finanzjarja mħallta jistgħux effettivament jitqiegħdu għad-dispożizzjoni biex ikopru l-grupp tar-Rekwiżit Kapitali tas-Solvenza, l-awtoritajiet superviżorji għandhom jikkunsidraw l-elementi kollha li ġejjin:
                  
                              (a)
                           
                           
                              jekk l-entrata ta' fondi proprji hijiex soġġetta għal rekwiżiti legali jew regolatorji li jillimitaw il-kapaċità ta' dik l-entrata biex tassorbi kull tip ta' telf kull meta jinqala' fil-grupp;
                           
                        
                              (b)
                           
                           
                              jekk hemmx rekwiżiti legali jew regolatorji li jillimitaw it-trasferibbiltà tal-assi lejn impriża tal-assigurazzjoni jew tar-riassigurazzjoni oħra;
                           
                        
                              (c)
                           
                           
                              jekk ma jkunx possibbli li dawk il-fondi proprji jitqiegħdu għad-dispożizzjoni biex ikopru r-Rekwiżit Kapitali tas-Solvenza fi żmien massimu ta' 9 xhur;
                           
                        
                              (d)
                           
                           
                              jekk, meta jintuża l-metodu 2, l-entrata ta' fond proprju ma tissodisfax ir-rekwiżiti stabbiliti fl-Artikoli 71, 73 u 77; għal dan il-għan, it-terminu “Rekwiżit Kapitali tas-Solvenza” f'dawn l-Artikoli jinkludi kemm ir-Rekwiżit Kapitali tas-Solvenza tal-impriża relatata li ħarġet l-element ta' fond proprju kif ukoll ir-Rekwiżit Kapitali tas-Solvenza tal-grupp.”;
                           
                        
            
                  10.
               
               
                  fl-Artikolu 375, il-paragrafu 2 jinbidel b'dan li ġej:
                  “2.   Impriżi tal-assigurazzjoni u tar-riassigurazzjoni, kumpaniji azzjonarji tal-assigurazzjoni jew kumpaniji azzjonarji finanzjarji mħallta parteċipanti għandhom jissottomettu lis-superviżur tal-grupp l-informazzjoni msemmija fil-paragrafu 1 sa mhux aktar tard minn 26 ġimgħa wara d-data ta' referenza tad-dikjrazzjoni finanzjarja tal-bidu kif imsemmi fl-Artikolu 314(1)(a).”;
               
            
                  11.
               
               
                  L-Anness XVII jiġi kkoreġut skont l-Anness I ta' dan ir-Regolament;
               
            
                  12.
               
               
                  L-Anness XVIII jiġi kkoreġut skont l-Anness II ta' dan ir-Regolament;
               
            
                  13.
               
               
                  L-Anness XXI jiġi kkoreġut skont l-Anness III ta' dan ir-Regolament;
               
            Artikolu 3
      Dan ir-Regolament jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-30 ta' Settembru 2015.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 335, 17.12.2009, p. 1.
      
         (2)  Ir-Regolament (UE) 2015/1017 tal-Parlament Ewropew u tal-Kunsill tal-25 ta' Ġunju 2015 dwar il-Fond Ewropew għall-Investimenti Strateġiċi, iċ-Ċentru Ewropew ta' Konsulenza għall-Investimenti u l-Portal Ewropew ta' Proġetti ta' Investiment u li jemenda r-Regolamenti (UE) Nru 1291/2013 u (UE) Nru 1316/2013 — il-Fond Ewropew għall-Investimenti Strateġiċi (ĠU L 169, 1.7.2015, p. 1).
      
         (3)  Ir-Regolament (UE) 2015/760 tal-Parlament Ewropew u tal-Kunsill tad-29 ta' April 2015 dwar il-Fondi ta' Investiment Ewropej fuq Terminu Twil (ĠU L 123, 19.5.2015, p. 98).
      
         (4)  Ir-Regolament ta' Delega tal-Kummissjoni (UE) 2015/35 tal-10 ta' Ottubru 2014 li jissupplimenta d-Direttiva 2009/138/KE tal-Parlament Ewropew u tal-Kunsill dwar il-bidu u l-eżerċizzju tan-negozju tal-Assigurazzjoni u tar-Riassigurazzjoni (Solvibbiltà II) (ĠU L 12, 17.1.2015, p. 1).
      
         (5)  Id-Direttiva 2014/65/UE tal-Parlament Ewropew u tal-Kunsill tal-15 ta' Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE (ĠU L 173, 12.6.2014, p. 349).
      
         (6)  Ir-Regolament (UE) Nru 600/2014 tal-Parlament Ewropew u tal-Kunsill tal-15 ta' Mejju 2014 dwar is-swieq tal-istrumenti finanzjarji u li jemenda r-Regolament (UE) Nru 648/2012 (ĠU L 173, 12.6.2014, p. 84).
      
         (7)  Id-Direttiva 2014/51/UE tal-Parlament Ewropew u tal-Kunsill tas-16 ta' April 2014 li temenda d-Direttivi 2003/71/KE u 2009/138/KE u r-Regolamenti (KE) Nru 1060/2009, (UE) Nru 1094/2010 u (UE) Nru 1095/2010 fir-rigward tas-setgħat tal-Awtorità Superviżorja Ewropea (Awtorità Ewropea tal-Assigurazzjoni u l-Pensjonijiet tax-Xogħol) u l-Awtorità Superviżorja Ewropea (Awtorità Ewropea tat-Titoli u s-Swieq), (ĠU L 153, 22.5.2014, p. 1).
      
         (8)  Id-Direttiva 2002/87/KE tal-Parlament Ewropew u tal-Kunsill tas-16 ta' Diċembru 2002 dwar is-superviżjoni supplementari ta' istituzzjonijiet ta' kreditu dwar impriżi ta' assigurazzjoni u ditti tal-investiment f'konglomerat finanzjarju u li temenda d-Direttivi tal-Kunsill 73/239/KEE, 79/267/KEE, 92/49/KEE, 92/96/KEE, 93/6/KEE u 93/22/KEE, u d-Direttivi 98/78/KE u 2000/12/KE tal-Parlament Ewropew u tal-Kunsill (ĠU L 35, 11.2.2003, p. 1).
      
         (9)  Ir-Regolament Delegat tal-Kummissjoni (UE) Nru 342/2014 tal-21 ta' Jannar 2014 li jissupplimenta d-Direttiva 2002/87/KE tal-Parlament Ewropew u tal-Kunsill u r-Regolament (UE) Nru 575/2013 tal-Parlament Ewropew u tal-Kunsill fir-rigward tal-istandards tekniċi regolatorji għall-applikazzjoni tal-metodi ta' kalkolu tar-rekwiżiti tal-adegwatezza kapitali għall-konglomerati finanzjarji (ĠU L 100, 3.4.2014, p. 1).
      
         ANNESS I
         L-Anness XVII tar-Regolament Delegat (UE) 2015/35 huwa emendat kif ġej:
         
                     (1)
                  
                  
                     Il-Parti B hija emendata kif ġej:
                     
                                 (a)
                              
                              
                                 Il-punt 2(c), jinbidel b'dan li ġej:
                                 
                                             “(c)
                                          
                                          
                                             fejn il-metodu tar-riskju tal-premium jiġi applikat sabiex jissostitwixxi l-parametri standard imsemmija fl-Artikolu 218(1)(a)(ii) u (c)(ii), it-telf aggregat u l-primjum iggwadanjati ma jiġux aġġustati għall-ammonti rekuperabbli minn kuntratti tar-riassigurazzjoni u strumenti ta' għan speċjali jew premiums tar-riassigurazzjoni;”
                                          
                                       
                           
                                 (b)
                              
                              
                                 Fil-punt (2)(d), l-ewwel sentenza hija sostitwita b'li ġej:
                                 “fejn il-metodu tar-riskju tal-premium jiġi applikat sabiex jissostitwixxi l-parametri standard imsemmija fl-Artikolu 218(1)(a)(i) u (c)(i):”;
                              
                           
               
                     (2)
                  
                  
                     Fil-punt (5) tal-parti D, l-ewwel sentenza u l-ewwel fomola hija sostitwita b'li ġej:
                     “Il-kwadrat medju tal-previżjoni jkun ugwali għal li ġej:
                     
                        ”;
                  
               
                     (3)
                  
                  
                     Il-punt (3)(f) tal-parti F jiġi mibdul b'dan li ġej:
                     
                                 “(f)
                              
                              
                                 fejn il-kuntratt rikonoxxibbli tar-riassigurazzjoni ta' eċċess ta' telf imsemmi fl-Artikolu 218(2) jipprovdi kumpens sa limitu speċifikat biss, b2 huwa l-ammont ta' dak il-limitu.”.
                              
                           
               
      
         ANNESS II
         L-Anness XVIII tar-Regolament Delegat (UE) 2015/35 huwa emendat kif ġej:
         
                     (1)
                  
                  
                     Fil-punt (2)(b) tal-parti C, l-ewwel sentenza hija sostitwita b'li ġej:
                     “dawn jinkludu kull wieħed mis-submoduli tal-formula standard li ġejjin ħlief dawk li jagħqu fl-ambitu tal-mudell intern parzjali:”;
                  
               
                     (2)
                  
                  
                     Il-punt (2)(c) tal-parti C jiġi mibdul b'dan li ġej:
                     
                                 “(c)
                              
                              
                                 dawn jinkludu l-modulu ta' riskju ta' inadempjenza tal-kontroparti tal-formula standard sakemm ma tkunx fl-ambitu tal-mudell intern parzjali.”.
                              
                           
               
      
         ANNESS III
         L-Anness XXI tar-Regolament Delegat (UE) 2015/35 huwa emendat kif ġej:
         
                     (1)
                  
                  
                     L-aħħar sentenza tal-parti A tiġi mibdula b'dan li ġej:
                     “L-informazzjoni stabbilita fil-paragrafi 1 sa 32 tiġi pprovduta f'relazzjoni mat-tmiem tal-aħħar sena kalendarja. Fir-rigward tal-paragrafi 12 sa 21, 23, 24 u 29 sa 31 l-informazzjoni tkun relatata mat-tmiem tas-sena finanzjarja tal-impriżi tal-assigurazzjoni u tar-riassigurazzjoni u tal-gruppi ta' assigurazzjoni li ntemmu fl-aħħar sena kalendarja.”;
                  
               
                     (2)
                  
                  
                     L-aħħar sentenza tal-parti B tiġi mibdula b'dan li ġej:
                     “L-informazzjoni stabbilita fil-paragrafi 2 sa 18 tiġi pprovduta fir-rigward tal-aħħar sena kalendarja.”.